Canḍhi Pringapus

Canḍhi Pringapus panèka canḍhi sè bâḍâ è dhisa Pringapus, Ngadirejo, Temanggung, ra-kèra 22 Km ḍâri bârâ' ḍâjâ kotthâ Kabuphatèn Temanggung. Arca-arca sè aghâḍhuwân seni Hindu sarta akaètan bân Dewa Siwa ghânika nandhâ'aghi jhâ' Candhi Pringapus panèka sifatta Hindu Sekte Siwaistis.

 Ghâmbhârân 
Canḍhi Pringapus èpaddhâk è taon 772 Ç otabâ 850 Masèhi mènorot prasasti sè ètemmo è sakitarra canḍhi nalèkana bâḍâ rèstorasi è taon 1932. Canḍhi panèka mènangka rèplika Mahamèru, iyâ arèya nyama ghunong kennengngânna para dèwa. Hal panèka èbhuktèyaghi bi' bâḍâna hèyâsan antefiks sarta relief Hapsara-hapsari sè aghâmbhârraghi makhlok satengnga dèwa.

Canḍhi Pringapus panèka canḍhi sè ngangghuy tata letak Jhâbâ Tengnga. Polana iyâ arèya bâḍâna canḍi induk sè èaḍheppaghi bi' canḍhi perwara. Ḍâlem hal Canḍhi Pringapus panèka, canḍhi sè ampon èpa'adhâ (sè aḍḍhep ḍâ' tèmor) panèka canḍhi perwara, sè è ḍâlemma bâḍâ arca nandi. Samentara ghânika, è sakitarra canḍhi bâḍâ bânnyâ' bâto sè dhâddhi bâghiyân ḍâri bhângona-bhângona laènna è ḍâlem kompleks canḍhi panèka.

 Sombher